ชาวพุทธจากมาเลเซีย บวชที่วัดพระมหาธาตุ
เย็นวันที่ 21 เม.ย. ที่วัดพระมหาธาตุวรมหาวิหาร อ.เมือง จ.นครศรีธรรมราช ได้มีชาวมาเลเซียที่นับถือ ศาสนาพุทธจากรัฐปีนัง เคดาห์หรือไทรบุรี และเปอร์ลิส เดินทางด้วยรถบัส 18 คัน รถตู้และรถยนต์ ส่วนบุคคลอีกหลายสิบคัน รวมประมาณ 1,000 คน พาบุตรหลานมาประกอบพิธีบรรพชา-อุปสมบทและบวชศีลจาริณี จำนวน 50 คน มีนายสกล จันทรักษ์ รอง ผวจ.นครศรีธรรมราช กล่าวต้อนรับและเป็นประธานในพิธี,ทั้งนี้ ชาวมาเลเซียดังกล่าวส่วนใหญ่มีเชื้อสายจีนและเชื้อสายไทยที่นับถือศาสนาพุทธ ซึ่งส่วนใหญ่จะอาศัยอยู่ทางภาคเหนือของมาเลเซีย มีความตั้งใจเดินทางมาทำบุญที่วัดพระมหาธาตุวรมหาวิหาร จ.นครศรีธรรมราช ด้วยพลังของความเลื่อมใสศรัทธาในพระพุทธศาสนา แต่ละคนมีความเชื่อว่า ถ้าได้กราบไหว้สักการะพระบรมธาตุเจดีย์นครศรีธรรมราชให้ครบ 9 ครั้ง แล้วจะทำให้ชีวิตมีความเจริญรุ่งเรืองเจริญก้าวหน้าในการประกอบอาชีพ มีโชคลาภ และชีวิตครอบครัวอยู่เย็นเป็นสุข,นายสกล จันทรักษ์ รอง ผวจ.นครศรีธรรมราช เผยว่า มีความรู้สึกยินดีเป็นอย่างยิ่งที่วันนี้ได้ร่วมเป็นเจ้าบ้านให้การต้อนรับชาวมาเลเซีย มีความรู้สึกว่าทุกคนเปรียบเสมือนญาติพี่น้องที่มีความสัมพันธ์ กันมายาวนาน ถึงแม้ทุกท่านอยู่ในประเทศเพื่อนบ้าน แต่ก็ยังมีความตั้งใจอย่างแน่วแน่ในการเดินทางมาร่วมสืบทอดพุทธศาสนา โดยทุกๆปีจะนำลูกหลาน มาบรรพชา อุปสมบทโดยพร้อมเพรียงกัน ที่วัด พระมหาธาตุวรมหาวิหาร และปฏิบัติสืบทอดกันมาช้านานนับร้อยปีแล้ว.
เย็นวันที่ 21 เม.ย. ที่วัดพระมหาธาตุวรมหาวิหาร อ.เมือง จ.นครศรีธรรมราช ได้มีชาวมาเลเซียที่นับถือ ศาสนาพุทธจากรัฐปีนัง เคดาห์หรือไทรบุรี และเปอร์ลิส เดินทางด้วยรถบัส 18 คัน รถตู้และรถยนต์ ส่วนบุคคลอีกหลายสิบคัน รวมประมาณ1,000
ชาวมาเลเซียบวช,วัดพระมหาธาตุวรมหาวิหาร,นครศรีธรรมราช,ชาวมาเลเซียศาสนาพุทธ,อุปสมบท